钦定古今图书集成/明伦汇编/官常典/第620卷 > 《杨绘可知徐州制》苏轼
## 钦定古今图书集成/明伦汇编/官常典/第620卷 > 《杨绘可知徐州制》苏轼

士有拙于谋身而巧于治民，疏于防患而密于虑国。
其自为计则过矣，而朕何疾焉。先帝龙兴，首擢用尔。
置之台谏，以直谅闻。言虽无功，效于今日。简易轻信，
失之匪人。坐废十年，陶然自得。《诗》人所谓“岂弟君子”
者，绘庶几焉。彭城大邦，吾股肱郡。政成民悦，服不汝
忘。